Diari Oficial de la Generalitat Valenciana


Sumari del DOGV 9077, del 06-05-2021 (2021/4695)

RESOLUCIÓ de 30 d'abril de 2021, de la consellera de Participació, Transparència, Cooperació i Qualitat Democràtica, per la qual es modifica la composició de la Comissió Assessora de Dret Civil Valencià per a actualitzar la seua vicepresidència primera.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9077

Data del DOGV
:   06-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4695


Data del document
:   30-04-2021

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * Conselleria de Transparència, Responsabilitat Social, Participació i Cooperació

RESOLUCIÓ de 30 d'abril de 2021, de la consellera de Participació, Transparència, Cooperació i Qualitat Democràtica, per la qual es modifica la composició de la Comissió Assessora de Dret Civil Valencià per a actualitzar la seua vicepresidència primera. [2021/4695]  
Mitjançant el Decret 71/2018, d'1 de juny, del Consell, es va aprovar el Reglament d'organització i funcionament de la Comissió Assessora de Dret Civil Valencià, definida per l'article 1 d'aquest Reglament com un òrgan col·legiat consultiu de caràcter tècnic, adscrit a la Generalitat a través de la conselleria competent en matèria de desenvolupament estatutari, i vinculat a aquesta per mitjà de la direcció general que tinga assignades les funcions en aqueixa mateixa matèria.  
Les previsions contingudes en l'article 5.1 d'aquest Reglament, que estableix la composició del ple de la Comissió Assessora, van ser concretades a través de la Resolució d'1 d'octubre de 2018, del conseller de Transparència, Responsabilitat Social, Participació i Cooperació, per la qual es determina la composició de la Comissió Assessora de Dret Civil Valencià (DOGV 8397, 04.10.2018). Amb posterioritat, després de la celebració de les eleccions a les Corts de 28 d'abril de 2019, es van produir diversos canvis en l'estructura del Consell, entre ells la creació de la Conselleria de Participació, Transparència, Cooperació i Qualitat Democràtica ?a la qual es van atribuir les competències en matèria de foment de l'autogovern- i el nomenament de nous alts càrrecs en aquest departament, la qual cosa havia de tindre el seu reflex en la composició de la ja esmentada comissió assessora. Per això, mitjançant Resolució de 8 de maig de 2020, de la consellera de Participació, Transparència, Cooperació i Qualitat Democràtica (DOGV 8812, 15.05.2020), es va dur a terme tal modificació per a actualitzar la composició de l'òrgan col·legiat de referència.  
Amb la mateixa finalitat de mantindre actualitzada la composició de l'òrgan col·legiat, ha de tindre's en compte que, per mitjà dels decrets 154/2020, de 16 d'octubre, i 5/2021, de 8 de gener, tots dos del Consell, es va produir, respectivament, el cessament de la persona titular de la Secretaria Autonòmica de Cooperació i Qualitat Democràtica, que té assignades les funciones en matèria de foment de l'autogovern dins de la conselleria que ostenta aquestes competències, i el nomenament de la nova persona titular del càrrec. I en aquest sentit, atés que la ja esmentada Resolució d'1 d'octubre de 2018, del conseller de Transparència, Responsabilitat Social, Participació i Cooperació, va fer una determinació nominativa de les persones que havien d'ocupar cada lloc dins de la Comissió Assessora, s'estima necessari, d'una banda, procedir al cessament de qui ostentava la seua vicepresidència primera, perquè aqueixa persona ja no és titular de la secretaria autonòmica abans al·ludida; i, d'altra banda, determinar, sense nomenament nominatiu i en línia amb el que es preveu per l'article 5.1.b del Reglament d'organització i funcionament de la Comissió Assessora, que la Vicepresidència Primera corresponga a la persona titular de la secretaria autonòmica que tinga assignades les funcions en matèria de foment de l'autogovern, matèria aquesta amb la qual estan directament vinculats l'impuls del desenvolupament de l'Estatut d'Autonomia de la Comunitat Valenciana i la direcció i gestió de les polítiques de la Generalitat destinades a la recuperació del dret civil Foral valencià.  
Per tot això, de conformitat amb l'article 5.1.b del Reglament d'organització i funcionament de la Comissió Assessora de Dret Civil Valencià, aprovat pel Decret 71/2018, d'1 de juny, del Consell, i vistes les funcions atribuïdes a la Secretaria Autonòmica de Cooperació i Qualitat Democràtica per l'article 161.1 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, així com per l'article 10.2 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, escau efectuar les modificacions ressenyades.  
En virtut dels preceptes esmentats, a proposta de la Direcció General de Qualitat Democràtica, Responsabilitat Social i Foment de l'Autogovern, i de conformitat amb l'article 28.ll de la Llei 5/1983, de 30 de desembre, del Consell, en relació amb la disposició final primera del Decret 71/2018, d'1 de juny, del Consell, pel qual s'aprova el Reglament d'organització i funcionament de la Comissió Assessora de Dret Civil Valencià, resolc:  
  
Modificar, en els termes següents, la composició de la Comissió Assessora de Dret Civil Valencià, determinada inicialment per Resolució d'1 d'octubre de 2018, del conseller de Transparència, Responsabilitat Social, Participació i Cooperació, i reformada després mitjançant Resolució de 8 de maig de 2020, de la consellera de Participació, Transparència, Cooperació i Qualitat Democràtica:  
  
Primer  
Cessar María Belén Cardona Rubert com a vicepresidenta primera de la Comissió Assessora de Dret Civil Valencià.  
  
Segon  
Modificar la lletra b de l'apartat primer de la Resolució d'1 d'octubre de 2018, del conseller de Transparència, Responsabilitat Social, Participació i Cooperació, per la qual es determina la composició de la Comissió Assessora de Dret Civil Valencià, que queda redactada en els termes següents: «b) Vicepresident/a primer/a: la persona titular de la secretaria autonòmica que tinga assignades les funcions en matèria de foment de l'autogovern».  
  
La present resolució es publicarà en el Diari Oficial de la Generalitat Valenciana i farà efecte des del mateix dia de la publicació.  
  
  
València, 30 d'abril de 2021.- La consellera de Participació, Transparència, Cooperació i Qualitat Democràtica: Rosa Pérez Garijo.